Henk ten Cate
Henk ten Cate (IPA: ) (Amszterdam, 1954. december 9. –) holland labdarúgó, csatár, majd edző. A 2005-2006-os szezonban ő volt Frank Rijkaard asszisztense a FC Barcelonanál, és abban a szezonban Bajnokok Ligáját, és Spanyol bajnokságot nyertek. Ezután 2007 októberéig az AFC Ajax vezetőedzője volt, kupát és szuperkupát nyert az amszterdamiakkal. 2007. október 11-én csatlakozott a Chelsea FC csapatához mint asszisztens, de az elbukott Bajnokok Ligája döntő után 2008 májusában távozott, majd a Panathinaikósz vezetőedzője lett. Az 1999-2000-es szezonban az MTK Budapest FC edzőjeként Magyar Kupa-győztes és bajnoki második.

2018 májusában úgy döntött, hogy befejezi az edzősködést, amikor nem hosszabbított szerződést az al-Dzsazirával. 2018 decemberében aztán mégis visszatért a kispadra: Dzsudzsák Balázs korábbi csapata, az arab emírségekbeli al-Vahda irányítását vette át, melyet bajnoki bronzéremig vezetett. Innen az idény végén távozott, majd 2019 novemberében a szaúdi élvonalbeli ál-Ittihád vezetőedzőjének nevezték ki. 2021 márciusában visszatért az al-Vahda kispadjára, de októberben menesztették.

Sikerei, díjai

Edzőként 

MTK Budapest FC:
 Magyar labdarúgó-bajnokság ezüstérmes: 1999-00
 Magyar labdarúgókupa győztes: 1999-00
AFC Ajax:
 Holland labdarúgó-bajnokság ezüstérmes: 2006-07
 Holland labdarúgókupa győztes: 2006-07
 Holland labdarúgó-szuperkupa győztes: 2007
Al-Dzsazira:
 UAE Arabian Gulf League bajnok: 2016-17

Jegyzetek

Fordítás
 

Holland labdarúgók
Holland labdarúgóedzők
1954-ben született személyek
A Heracles Almelo labdarúgói
A Go Ahead Eagles labdarúgói
A KFC Uerdingen 05 vezetőedzői
Élő személyek
Az MTK vezetőedzői